Държавен вестник, бр. 12, 2015 г., стр. 5

БРОЙ  12	
Д Ъ Р Ж А В Е Н  В Е С Т Н И К 	
СТР.  5  
(4) При прекратяване на пълномощията 
на заместник-председател председателят в 
едномесечен срок прави предложение пред 
Народното събрание за избиране на нов за-
местник-председател.
(5) При прекратяване на пълномощията 
на член на Сметната палата Институтът на 
дипломираните експерт-счетоводители, съ-
ответно Институтът на вътрешните одитори 
в едномесечен срок прави предложение за 
избор на нов член.
(6) Новоизбраният председател, заместник-
председател или член довършва мандата на 
лицето, на чието място е избран. 
Правомощия на Сметната палата
Чл. 20. (1) Сметната палата организира, 
ръководи и контролира одитната дейност по 
този закон.
(2) Сметната палата приема решенията 
си с явно гласуване и мнозинство от 4 гласа. 
Въздържане от гласуване не се допуска.
(3) Начинът на гласуване на всеки гла-
сувал и мотивите на всеки гласувал против 
се отразяват в протокол и се публикуват на 
интернет страницата на Сметната палата 
заедно с одитния доклад.
(4) Заседанията се ръководят от председа-
теля на Сметната палата или от оправомощен 
от него заместник-председател.
(5) Сметната палата:
1. утвърждава проекта на годишния си 
бюджет и отчета за неговото изпълнение; 
2. приема правилник за устройството и 
организацията на дейността на Сметната 
палата, Етичен кодекс на Сметната палата, 
наръчник за прилагане на международно приз­
натите одитни стандарти и одитната дейност 
на Сметната палата, правилник за подбор, 
назначаване, обучение, оценка на трудовото 
изпълнение и професионалното развитие на 
служителите на Сметната палата, стратегии, 
политики, указания и други вътрешни актове;
3. приема Годишна програма за одитната 
дейност и доклад за нейното изпълнение;
4. приема одитни доклади, освен в случаите 
по чл. 54, ал. 8, т. 1 и 2;
5. утвърждава списък на признатите сер-
тификати за одитори;
6. осъществява и други правомощия, пред-
видени със закон.
(6) Сметната палата ръководи цялостната 
одитна дейност. Сметната палата осъществява 
одитните си правомощия чрез одиторите.
Правомощия на председателя на Сметната 
палата
Чл. 21. Председателят:
1. ръководи и организира дейността на 
Сметната палата, представлява я в страната 
и в чужбина и е първостепенен разпоредител 
с бюджет по бюджета на Сметната палата;
2. определя правомощия по ръководство, 
организация и контрол на одитната дейност 
на заместник-председателите;
3. определя свой заместник при отсъствие;
4. разработва бюджетната прогноза и 
проекта на бюджет на Сметната палата при 
спазване изискванията на Закона за публич-
ните финанси;
5. сключва, изменя и прекратява трудовите 
договори със служителите на Сметната пала-
та в съответствие с изискванията на закона;
6. оповестява международно признатите 
одитни стандарти на интернет страницата на 
Сметната палата.
Правомощия на заместник-председателите 
на Сметната палата
Чл. 22. (1) Заместник-председателите:
1. ръководят одитни дирекции;
2. планират и разпределят ресурсите, не-
обходими за изпълнение на одитните задачи 
от обхвата на съответните одитни дирекции;
3. внасят за разглеждане и приемане на 
заседание на Сметната палата проекти на 
одитни доклади заедно с постъпилите по тях 
становища, изготвените заключения и пре-
поръки, когато това е определено в закона;
4. упражняват и други правомощия, възло-
жени им по силата на закон, по ред и начин, 
установени с вътрешен акт или със заповед 
на председателя на Сметната палата;
5. носят отговорност за организацията на 
одитната дейност и нейното качество.
(2) При отсъствие на заместник-председа-
тел неговите правомощия като ръководител 
на одитни дирекции се упражняват от другия 
заместник-председател, определен със заповед 
на председателя на Сметната палата.
Функционална и териториална организация
Чл. 23. (1) Одитната дейност в Сметна-
та палата е организирана в дирекции. Към 
дирекциите могат да се обособяват отдели, 
сектори, както и изнесени работни места на 
територията на страната.
(2) Дирекциите се ръководят от директори.
(3) За директор на дирекция се назначава 
лице, което:
1. има висше образование с образователно-
квалификационна степен „магистър“;
2. има трудов и/или служебен стаж не 
по-малко от 7 години в областта на одита, 
финансовия контрол, финансите или счето-
водството;
3. е спечелило конкурс за директор;
4. притежава опит като ръководител не 
по-малко от три години.
(4) При отсъствие на директор на дирекция 
неговите правомощия се упражняват от друг 
директор на дирекция, определен със заповед 
на председателя на Сметната палата.